ປະຊາຊົນ 2 ຄົນ ເສຍຊີວິດ ໃນການປະທ້ວງ ທີ່ປາກິສຖານ
ມີ​ຜູ້​ເສຍ​ຊີ​ວິດ 2 ຄົນ ໃນລະຫວ່າງ ​ໃນ​ລະ​ຫວ່າງ​ການ​ປະ​ທ້ວງ ຢູ່ທີ່ເມືອງ Rawalpindi ປະ​ເທດປາກິສຖານ.
ຕຳຫຼວດໃນພາກຕາເວັນຕົກສຽງເໜືອຂອງປາກິສຖານກ່າວວ່າ ປະຊາຊົນຢ່າງນ້ອຍ 2 ຄົນເສຍຊີວິດໃນການໂຮມຊຸມນຸມທີ່ທຳ ການປະທ້ວງຕໍ່ການປະທະກັນຫຼາຍຄັ້ງທາງດ້ານນິກາຍສາສະ ໜາທີ່ພາໃຫ້ມີຜູ້ຄົນເສຍຊີວິດໄປໃນສັບປະດາແລ້ວນີ້ ທີ່ເມືອງ Rawalpindi ນັ້ນ ບັນດາເຈົ້າໜ້າທີ່ກ່າວວ່າ ພວກສະມາຊິກຂອງກຸ່ມ Asle Sun nat Waljamaat ນິກາຍຊຸນນີ ພາກັນທຳການປະທ້ວງໃນວັນ ຈັນມື້ນີ້ທີ່ເມືອງ Kohat ຊຶ່ງຕັ້ງຢູ່ຫ່າງຈາກເມືອງ Rawalpindi ໄປທາງກ້ຳຕາເວັນຕົກປະມານ 150 ຫຼັກກິໂລແມັດ ເວລາພວກ ມືປືນຈຸນຶ່ງທີ່ບໍ່ຮູ້ຈັກວ່າແມ່ນໃຜ ເລີ້ມເປີດສາກຍິງປືນໃສ່ປະຊາຊົນ ການປະທ້ວງດັ່ງກ່າວມີຂຶ້ນເພື່ອທຳການຕອບໂຕ້ຕໍ່ການປະທະກັນຫຼາຍບັ້ນ ທີ່ເກີດຂຶ້ນໃນ ວັນສຸກຜ່ານມານີ້ ໃນລະຫວ່າງການທຳພິທີທາງສາສະໜາເພື່ອໄວ້ອາໄລຂອງຊາວມຸສລິມ ນິການຊີໄອ ຊຶ່ງໄດ້ເຮັດໃຫ້ປະຊາຊົນເສຍຊີວິດໄປຢ່າງນ້ອຍ 9 ຄົນ ຊຶ່ງສ່ວນຫຼາຍເເມ່ນ ນິກາຍຊຸນນີ ທາງການປາກິສຖານໄດ້ປະກາດຫ້າມຄົນສັນຈອນໄປມາໃນຍາມມື້ຄືນໃນເມືອງ Rawalpindi ເປັນເວລາຫຼາຍມື້ຫຼັງຈາກເກີດຄວາມຮຸນແຮງດັ່ງກ່າວ ກ່ອນອອກຄຳສັ່ງຍົກເລີກຂໍ້ຫ້າມດັ່ງກ່າວໃນວັນຈັນມື້ນີ້ ປະຊາຊົນໃນຕົວເມືອງຍັງຖືກຫ້າມບໍ່ໃຫ້ທຳການໂຮມຊຸມນຸມກັນເປັນໝູ່ເກີນ 4 ຫຼື 5 ຄົນຢູ່